google/wiki40b huggingface dataset:
Bjerkvik

Historie

Bjerkvik og Elvegårdsmoen ble okkupert av tyskerne under angrepet på Norge 9. april 1940. Natt til 13. mai skjøt britiske krigsskip Bjerkvik i brann. I alt ble 95 hus ødelagt og 18 sivile omkom. Senere samme dag gjenerobret franske fremmedlegionærer Bjerkvik og Elvegårdsmoen. Dette var de alliertes første landgangssoperasjon under annen verdenskrig. Ved Bjerkvik kirke står minnestøtter over sivile og allierte falne.

Samferdsel

Fra Bjerkvik går europavei 6 sørover mot Narvik og nordover mot Troms, mens europavei 10 kommer øst fra Sverige og går vestover mot Tjeldsundet, Vesterålen og Lofoten.

Idrett

Bjerkvik har idrettslag, Bjerkvik IF, med avdelinger for fotball, langrenn, skiskyting, orientering, klatring og mosjon. Stedet har også et aktivt skytterlag, Bjerkvik Skytterlag. I tillegg finnes flere andre lag og foreninger i Bjerkvik. Bjerkvik Svømmeklubb blir for det meste representert ved Katharina Stiberg som også svømmer på landslaget.

Ulykker

Øst for Bjerkvik ligger Vassdalen, der 16 norske soldater på NATO-øvelse omkom i et snøras i mars 1986. (Se Vassdalulykka.)
Under NATO-øvelsen Cold Response i 2006 omkom 2 grenaderer fra Telemarksbataljonen i en stridsvognulykke på Herjangsfjellet vest for Bjerkvik. Stridsvognen de opererte gikk gjennom isen og ned i en myr, og 2 av de 4 i besetningen klarte å komme seg ut i live. Granskingskommisjonen av ulykken kom fram til at det var menneskelig svikt fra mannskapet som opererte stridsvognen. Det er også lagt frem at de hadde gamle kart, og at Forsvaret var advart mot å bevege seg utenfor veien p.g.a. lite snøfall og dårlig is. Ingen har så langt blitt stilt til ansvar for ulykken.
Wolfgang Wenzel Haffner

Utmerkelser

Haffner ble tildelt en rekke ordener for sitt virke. Han ble i 1855 av kongen utnevnt til ridder av St. Olavs Orden og forfremmet til kommandør av Karl IV 1. august 1861 «for militair Fortjeneste». Haffner var videre innehaver av storkors av den svenske Sverdordenen og var ridder av den danske Dannebrogordenen.
Spilosoma canescens

Utseende

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

Spilosoma canescens tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Navnet

Det latinske navnet Spilosoma betyr med flekket kropp,

Utbredelse

Spilosoma canescens finnes ikke i Europa.
Golofa pizarro

Utseende

En middelsstor til stor, gulbrun hornbille. Hannen har et langt, tynt krumt horn på hodet, dette har tenner på oversiden. På pronotum er det et bredt, i spissen rombeformet utvidet horn, dette krummer forover og ligger som en paraply over hodet og er kledt med gule hår på for- (under-) siden. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er utbredt i Mellom-Amerika.
London Missionary Society

London Missionary Society var et overkonfesjonelt protestantisk misjonsselskap organisert i England i 1795 som The Missionary Society (tilføyelsen av London skjedde ved navneendring i 1828). De som stod bak, var lavkirkelige anglikanere og nonkonformister, for det meste kongregasjonalistiske i kirkesyn. De konsentrerte seg om øyene i Stillehavet og om Afrika, men hadde et lite nærvær i Kina allerede i 1807 som skulle utvides vesentlig fra 1850-årene.
Blant LMS' misjonærer i Afrika kan nevnes John Philip og David Livingstone, som forsøkte å forsvare de innfødtes interesser mot innflytterne. I Guyana og Karibia engasjerte LMS-misjonærene seg i kamp mot slaveriet.
I Kina ble LMS et av de største protestantiske misjonsselskaper.
På 1800-tallet var antallet misjonærer i dets tjeneste på det meste på om lag 200 verden rundt.
Ramnfloget (Bodø)

Ramnfloget er et fjell i bydelen Rønvik i Bodø. 
Fjellet ligger overfor strøket Vollen og er synlig fra store deler av Bodø-halvøya. Ramnfloget er 160 meter over havet. På toppen preges landskapet av en stor gresslette omslunget av bjørkeskog. Mot byen ligger selve floget med et stup på omlag 50 meter. Fjellet er kjent for sin gode utsikt over Bodø. Det er derfor er et yndet sted for å ta utsiktsbilder over det mest sentrale Bodø. I sør har man utsikt til Saltenfjorden og Børvasstindene, og i nord kan man se øya Landegode i Vestfjorden.
Ramnfloget er en av de syv toppene som besøkes på 7-toppsturen. Turen arrangeres årlig den første helgen i juni av Bodø og Omegns Turistforening og Avisa Nordland.
Vertshuset Sinclair

Vertshuset Sinclair ligger ved E6 på Kvam i Gudbrandsdalen, midt mellom Oslo og Trondheim. 
Inventaret er sterkt preget av antikke gjenstander fra Gudbrandsdalen. I tillegg kan man også kjøpe en del bøker som omhandler den historiske hendelsen vertshuset er oppkalt etter.
Navnet kommer fra den skotske offiseren Georg Sinclair, som feilaktig ble tatt for å være leder av Skottetoget, fra de gikk i land på Klungnes i Romsdal og kom over Lesja og ned Gudbrandsdalen. Skottene falt i det dramatiske slaget ved Kringen (1612). Den eldste kjente gravtavla på hans grav (1789), står utstilt inne på vertshuset.
Beliggenheten gjorde at flere bussruter hadde halvtime-lange pauser her før Europavei 6 (Oppland) forbi Vinstra og Kvam ble flyttet til andre siden av Lågen i 2016.
Volleyball under Middelhavslekene 1983

Volleyball under Middelhavslekene 1983. Volleyball var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var sjuende gangen som volleyball var med på programmet under Middelhavslekene. Det var to volleyballturneringer, en for menn og en for damer. Det var åtte herrelag og seks damelag som deltok og Italia ble beste nasjon, de vant begge turneringene.
Dyrekretsen

Dyrekretsen, stjernetegnene eller zodiaken er et begrep innen astrologi og refererer til et imaginært (tenkt) belte rundt jorden som heller 23,5 grader i forhold til ekvator. Dyrekretsen kalles også for ekliptikk. Den kan også ses på som en gradskive som solen følger gjennom årets gang. For oversiktlighetens skyld ble den delt inn i tolv 30-graders deler, som hver fikk navn etter stjernebilder. Astrologer sier at solen står i «væren», mens astronomene kaller det samme for null grader.

Innen medisin

Dyrekretsen var også viktig i medisinen  i eldre tider da en trodde at de forskjellige stjernetegnene hadde innflytelse på forskjellige kroppsdeler.

Innen astrologien

I astrologien er hvert enkelt stjernetegn blitt tilknyttet bestemte kjennetegn og egenskaper.
I grupper på tre er stjernetegnene tilknyttet de fire elementer, som er ild (væren, løven og skytten), jord (tyren, jomfruen og steinbukken), luft (tvillingen, vekten og vannmannen) og vann (krepsen, skorpionen og fiskene).

Slangebæreren

Enkelte mener at stjernebildet Slangebæreren bør innlemmes i astrologien som det 13. stjernetegnet. Dette er ikke blitt allment vedtatt blant astrologer.
Buenavista (Agusan del Norte)

Buenavista (Bayan ng Buenavista) er en kommune i Filippinene. Kommunen ligger på øya Mindanao og tilhører provinsen Agusan del Norte. Folkemengden var på 61 614 innbyggere i 2015.
Murray N. Rothbards bibliografi

Murray Newton Rothbard (født 2. mars 1926, død 7. januar 1995) var en amerikansk anarko-kapitalist som skrev mange bøker om økonomi, individ og samfunn. Denne bibliografien inneholder essayer, journaler og bøker skrevet av ham.
Interrupt

Et interrupt (engelsk: avbryte) er i datateknologien et kortfristig avbrudd av det sekvensielle forløpet av et program for å betjene en annen, som regel tidskritisk hendelse. Et interrupt kan for eksempel utløses av et tastatur slik at det tegnet som har blitt tastet kan lagres.
Eldre datamaskiner hadde ikke interruptsystemer, de første modellene ble innført i løpet av 1960-tallet.
Baskerlands regjering

Historie

Den første baskiske regjeringen ble nedsatt 1. oktober 1936 etter at den vedtok de første statuttene om regionens autonomi, og ble ledet av lehendakari José Antonio Aguirre (EAJ-PNV). Regjeringen var støttet av alle partiene som kjempet på republikkens side mot Fransisco Francos opprør i den spanske borgerkrigen: Frente Popular, Partido Socialista Obrero Español (PSOE), Partido Comunista de España (PCE) og Eusko Abertzale Ekintza (EAE-ANV).
Regjeringen fikk kort levetid og ble tvunget i eksil da republikanerne tapte den spanske borgerkrigen. Regjeringen forble i eksil i USA og ble ledet av Jesús María Leizaola etter Aguirres død i 1960. Den ble ikke formelt oppløst før de nye statuttene om autonomi ble godkjent etter Francos død i 1979.
I 1978 ble det pre-autonome organet det baskiske generalråd opprettet, ledet av sosialisten Ramón Rubia. Fra 1979 ble generalrådet ledet av Carlos Garaikoetxea (EAJ-PNV). Etter godkjennelsen av de nye statuttene om Baskerlands autonomi erstattet Baskerlands regjering det baskiske generalråd. Regjeringen ble opprettet i 1980 med Garaikoetxea som lehendakari.
Knudsengården (Møllergården)

Møllergården ligger i Skippergata 11 i Tromsø, og ble oppført ca 1832. Byggestilen er empire. Bygningen ble fredet i 1942.
På 1800-tallet hadde de fleste rikmannshjem i dette området egen hage. Hagen i Møllergården er den eneste gjenværende av disse sentrumshagene i Tromsø, og tidligere hager er forlengst bebygd.
Heistadmoen

Heistadmoen ligger i Kongsberg kommune, og er standkvarter for Telemark og Buskerud heimevernsdistrikt 03. Leiren er stor og moderne, de fleste av bygningene har nylig blitt pusset opp. Leiren benyttes også av andre avdelinger for øvelser og skyting.

Historie

Det var spredt virksomhet ifra 1909 da Telemark Infanteriregiment ble forlagt der. De tidligste bygningene er ifra Gråtenmoen ved Skien. Dette var for å bidra med bedre beskyttelse av Kongsberg Våpenfabrikk, og på grunn av at Gråtenmoen allerede var 200 år gammel.
Under andre verdenskrig kapitulerte Telemark infanteriregiment uten kamp til tyskerne 13. april 1940 på grunn av tysk trussel om bombing. En del befal og mannskaper tok med seg våpen og kjempet i Telemark. Kapitulasjonen av IR.3 på Heistadmoen og den senere motstanden var handlingen i filmen Secondløitnanten fra 1993.
Under krigen bygget tyskerne opp mesteparten av leiren med sovjetiske krigsfanger.  Etter krigens slutt i 1945 ble det opprettet en leir for tyske krigsfanger, bevoktet av amerikanske og britiske soldater.
Fra 1946 til 1952 pågikk utdanning av infanteribataljoner til Tysklandsbrigaden. I 1994 ble den nye Telemark bataljon opprettet på Heistadmoen. Denne ble flyttet til Rena leir 1. august 2001. Deretter overtok Hans majestet kongens gardes 6. kompani, som senere også ble flyttet til Østerdalen.
Telemark Regiment (TMR) ble lagt ned 1. januar 2003, og hele Heistadmoen leir ble overført til HV-03, senere Telemark og Buskerud heimevernsdistrikt 03.  Anleggene er i dag (2007) i bruk av alle heimevernsdistriktene rundt Oslofjorden, samt Telemark bataljon, Krigsskolen, Garden og politiet.
Heistadmoen er i dag en noe redusert leir i forhold til det som var på 1990-tallet. Rundt halve leiren skal etter planen avhendes (selges), da Heimevernet ikke lenger trenger bygningsmassen.
Sivbukker

Utseende

Sivbukker er vanligvis mellom 5-15 mm lange. Kroppen er langsmal og ikke så oval som bladbillene ofte er, den er ofte metallisk farget i ulike nyanser av bronsefarge. Mens undersiden hos noen arter er lyst farget, en farge som kommer av fine lyse hår. Dette fungerer godt som kamuflasje for de arter som lever på vannliljer eller andre planter uten på vannoverflaten. Hodet er fremover-rettet.  Beina er vanligvis lange og kraftige. 
De ligner trebukker (Cerambycidae), som er ganske nærstående. Men sivbukker er generelt noe mindre, antennene er kortere, høyst halve kroppslengden.
Mange av artene er like hverandre, og sikker artsbestemmelse kan bare skje ved undersøkelse av genitaliene.

Levevis

Sivbukker er særlig aktive i solskinn og finnes vanligvis på eller ved ulike slags vann- og sumpplanter. Både larvene og de voksne (imago) billene lever av å spise blad på næringsplanten. Larvene lever ofte under vannoverflaten.
Sivbukker tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Norsk Underholdningsspill

Norsk Underholdningsspill AS er et norsk lotteriselskap, som ble etablert i 1997. Selskapet er en del av Olav Thon Gruppen og er ansvarlig for utvikling og drift av pantelotteriet Panto, og har konsesjon fra Lotteri- og stiftelsestilsynet.

Historikk

I 2000 leverte selskapet sin første søknad om etablering av pantelotteri til Lotteri- og stiftelsestilsynet, som ble avslått. 2. juli 2007 fikk selskapet tillatelse til etablering av pantelotteriet. 2. april 2008 ble de første panteautomatene med lotteriet plassert ut som et pilotprosjekt og 21. april 2008 ble pantelotteriet offisielt åpent.
Atlántida (kommune)

Geografi

Atlántida grenser i nord mot San Jacinto og Empalme Olmos, i øst mot Parque del Plata og Soca, i sør mot Río de la Plata, og i vest mot Salinas.

Historie

Atlántida ble grunnlagt i 15. mars 2010.
Atom Vinter

Atom Vinter (1985-2013) var en norsk kaldblodstraver etter Alm Rigel og Åslill, eid og kusket av Arve Gudbrand Blihovde fra Svingvold i Østre Gausdal. Atom Vinter måtte avlives den 15. oktober 2013 etter å ha blitt skadet av en annen hest. Hesten kjørte inn totalt kr 8 325 378 fra 1988 til 1999.
Carabus cancellatus

Utbredelse

Carabus cancellatus finnes i nesten hele Europa, men er noe sjeldnere helt i sør og vest. Den er utbredt østover i Asia. Finnes i Norge.

Utseende

Carabus cancellatus er messingfarget, mens halskjoldet vanligvis er mer kobberfarget rødt.  Antennenes første ledd er røde, av og til også lårene. Den er mellom 20-27 mm lang. Slekten Carabus er slekten med de «ekte jordløperne».  Beina er lange løpebein, kroppen er elegant bygd. Dekkvingene har hver tre langsgående lengdestrimler eller riller, der mellomromene har små knøler (opphøyninger).  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).

Levevis

Carabus cancellatus er vanligvis nattaktiv og lever som predator på andre dyr, den finnes vanligvis i tilknytning til kulturlandskapet.  De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Adesmus

Utseende

Små til middelsstore, spinkle, ofte rødlige trebukker. Antennene er gjerne omtrent så lange som kroppen. Kroppen er temmelig jevnbred, dekkvingene parallellsidige. Dekkvingene har ofte store, lyse flekker eller andre tegninger.

Utbredelse

Gruppen er utbredt i Amerika, fra Mexico og sørover, inkludert øyene i Karibia.
Leonard Volk

Ekteskap og familie

Hans sønn Stephen A. Douglas Volk (1856-1935) ble kjent som portrettmaler. Han studerte under Jean-Léon Gérôme i Paris. Senere bistod han med å etablere Minneapolis School of Design.

Karriere

I 1848 flyttet Volk flyttet vestover og åpnet kunstatelier i St. Louis, Missouri. Fra 1855-1857 fikk han støtte av  Stephen A. Douglas, sin kones fetter slik at familien kunne reise til Roma og Volk kunne fortsette sine studieer.
Tilbake til USA i 1857 bosatte Volk og hans familie seg i det blomstrende sentrum av Chicago, hvor han hjalp til med å etablere Chicago Academy of Design, forløperen til the School of Art Institute of Chicago. I åtte år var han dets leder og underviste mange elever, inkludert Elbridge Ayer Burbank, som ble kjent for sine mer enn 1 200 portretter av indianere.
I 1860 laget Volk en livsmaske av Abraham Lincoln. Bare ett annet er laget, av Clark Mills i 1865. I den første del av våren 1860, og i løpet av Lincolns besøk til Chicago ba Volk ham om å sitte for en byste. Kunstneren bestemte seg for å starte ved å lave en  livsmaske. Lincoln fant prosessen med våt gips i hans tøre ansiktet, etterfulgt av en hud-strekk, var «alt annet enn behagelig», men han holdt humøret oppe, og var fornøyd med den endelige bysten. Volk brukte senere livmsasken og bysten fra 1860 som grunnlag for andre versjoner av Lincoln, inkludert en statue i helfigur. Livmsasken ble også studert av andre kunstnere, blant annet Daniel Chester French.
I midten av mai 1860 reiste Volks til Springfield for å presentere Lincolns med den fullførte bysten. Lincoln hadde nettopp fått nominasjonen som presidentkandidat for det Republikanske Partiet. Den følgende dag spurte Volk spurte Lincoln om lov til en avstøpning av begge hans hender, for bruk i andre skulpturelle arbeider. Volk ønsket at Lincoln skulle holde i noe for å simulere et dokument i sin høyre hånd. Lincoln kom tilbake fra sitt verktøyskur med et kosteskaft i  hånden. Støping av Lincolns høyre hånd ble gjort med kosteskaft i hånden (for å illudere et dokument). Lincoln venstre hånd ble støpt litt lukket, men tom.
Chris Medina

Bakgrunn

Chris Medinas American Idol-audition fant sted i Milwaukee 2. oktober 2010, ett år etter forlovedens ulykke. På auditionen fremførte Medina sangen «Breakeven», originalt fremført av The Script. Han nådde topp 40 før han ble slått ut av konkurransen 24. februar 2011.

Suksess med «What Are Words»

Dagen etter at han røk ut, ga han ut singelen «What Are Words», skrevet av Grammy-vinner Rodney Jerkins,Lauren Christy og norske Andre Lindal. Sangen handler om hans eks-forlovede, Juliana Ramos, som ble alvorlig hjerneskadet i en bilulykke 2. oktober 2009 – og om hans valg om å være der for henne etter ulykken. Sangen gjorde det sterkt i flere land, og særlig i Norden. I Norge debuterte singelen på en sjetteplass på VG-lista i april 2011, før den klatret til førsteplass uken etter. Sangen gjorde det også svært godt på YouTube og iTunes, med millioner av visninger. Suksessen med «What Are Words» gjorde Medina kjent i Norden og USA, og han var gjest på flere kjente amerikanske talkshow, som The Tonight Show with Jay Leno, Live with Regis and Kelly, Good Morning America og On-Air with Ryan Seacrest. Han har også vært omtalt i en rekke medier som People og US Weekly.
Medinas første opptreden utenfor USA skjedde på Schools Out-festivalen på Notodden 10. juni 2011, der opptrådte han med bandet sitt The Able Body. Siden fulgte en rekke konserter og opptredener i Norge. Medina opptrådte under VG-lista-showet på Rådhusplassen i Oslo 17. juni 2011, på Festplassen i Bergen, og i Oslo Spektrum under ULOBAs konsert i forbindelse med organisasjonens 20-årsjubileum. Chris opptrådte også på Tydalsfestivalen i 2012, og på City-Syd i Trondheim. 
10. august 2011 kom Medina ens ærend fra USA til Fana kirke i Bergen for å synge i begravelsen til Monica Iselin Didriksen, et av ofrene ved Massedrapene på Utøya.

Musikkarriere i Norge

I 2014 brøt Medina og Juliana Ramos forlovelsen, og Medina flyttet til Norge. Årsaken var at han hadde blitt sammen med norske Silje Skylstad Gotaas, og i 2017 fikk paret en datter. Medina har flyttet til Oslo permanent, og han har etablert seg som musiker i Norge med en rekke konserter og deltakelser i tv-programmer som Århundrets stemme. 2. mars 2019 deltok han i Melodi Grand Prix med låten «We Try», som han skrev sammen med Jason Gill, Tormod Løkling og Julimar Santos. Låten ble imidlertid slått ut i første runde.
Ammeku

Ei ammeku er ei ku som har kalva, og fått i gang melkeproduksjonen i juret. Kalvene får da gå sammen med mora og amme i flere måneder, og de kan gå sammen i sju måneder. Kua må ha minst to måneder melkefri, som «tett», eller avsinet. Dette er de to månedene før neste kalving.
Et godt jur og ei god jurhelse er viktig for at kua skal holde ut med kalven/kalvene.
Ammekyr er ikke brukt så mye i kommersiell melkeproduksjon.
Yang

Yang (kinesisk: 洋县; pinyin: Yáng Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Folkemengden var 436 320 i 1999.

Kulturminner

Cai Luns grav og ættetempel (Cai Lun mu he ci, 蔡伦墓和祠) og Kaimingtempelets pagode (Kaiming sita, 开明寺塔) ble i 2006 oppført på Folkerepublikken Kinas liste over verneverdige kulturminner.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Fylkesvei 8064

Fylkesvei 8064 går mellom Heia og Kolvik i Porsanger kommune. Veien er 2,6 km lang.
Frem til 2019 hadde veien betegnelsen fylkesvei 185.
Prosopocoilus (Pseudodontolabis) lumawigi

Utseende

En middelsstor til stor (hannene 31-70 millimeter), kraftig, brun hjortebille. Arten er ganske grovbygd om kan overflatisk minne om artene i slekten Odontolabis, som underslektsnavnet viser til. Store hanner har kraftige, forstørrede kjever, disse kan være lange og krumme kjever med et par tenner i den ytre delen, eller kortere, sigd- eller knivformede med kraftige tenner. Hodet er stort og bredt og har kraftig, rynkete mikroskulptur på sidene, pannen foran er rett, ikke innbuktet. Antennene har en tre-leddet vifte. Pronotum er betydelig bredere enn langt, sidene ofte noe innsvingede i de fremre delen.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt på Mindanao, Filippinene.
Borge skole (Porsgrunn)

Lilleborge

Lilleborge er en spesialavdeling ved Borge skole.
Matenrou OPERA

Matenrou OPERA (摩天楼オペラ ) er et japansk band, grunnlagt i oktober, 2006, av vokalist Sono. På Node of Scherzo den 31. oktober, 2007, ble det annonsert at Matenrou OPERA skulle bli en del av Sherow Artist Society.
I mars/april 2008 skal bandet delta på Versailles' turné i Europa.
I'm Not There

Filmmusikk

Filmmusikken ble gitt ut 30. oktober 2007.
John Does versjon av «Pressing On» kom på 52.-plass da Rolling Stone kåret de 100 beste sangene i 2007, mens Sonic Youths cover av «I'm Not There» ble rangert som nummer 83 på Pitchforks liste over de 100 beste sporene i 2007.